Oficiālais Vēstnesis L 123 , 27/04/2004 Lpp. 0007 - 0010



Komisijas Regula (EK) Nr. 771/2004 (2004. gada 23. aprīlis), ar ko nosaka pārejas posma pasākumus pēc jauno dalībvalstu pievienošanās Eiropas Savienībai attiecībā uz tādu augu aizsardzības līdzekļu turpmāku lietošanu, kuru sastāvā ir konkrētas aktīvās vielas (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu un jo īpaši tā 2. panta 3. punktu, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu un jo īpaši tā 42. pantu, ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1]un jo īpaši tās 8. panta 2. punkta ceturto daļu, tā kā: (1) Komisijas Regulā (EK) Nr. 2076/2002 [2]un Komisijas Lēmumā 2002/928/EK [3]iekļauti noteikumi par konkrētu aktīvo vielu neiekļaušanu Direktīvas 91/414/EEK I pielikumā un par to, ka dalībvalstis atsauc visas atļaujas, kas izdotas par augu aizsardzības līdzekļiem, kuri satur šīs aktīvās vielas. (2) Ungārija pieteicās pārejas posma pasākumiem attiecībā uz konkrētām aktīvām vielām, lai nodrošinātu, ka var pakāpeniski izbeigt ražošanu vai var uzrādīt dokumentāciju, kas atbilst Direktīvas 91/414/EEK prasībām. (3) Visi pārejas posma pasākumi, kas vajadzīgi, lai veicinātu pāreju no pašreizējā režīma jaunajās dalībvalstīs uz režīmu, kas izriet no fitosanitāro normu piemērošanas, nepārsniedz trīs gadus pēc pievienošanās dienas. (4) Vairākas jaunās dalībvalstis ir informējušas Komisiju, ka to tirgū ir aktīvās vielas, kas nav bijušas pašreizējo dalībvalstu tirgū. Ir lietderīgi noteikt, ka šīs aktīvās vielas var palikt tirgū, lai pārskatīšanas programmas ceturtajā fāzē tās varētu pārskatīt. (5) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants I pielikuma B slejā norādītā dalībvalsts nodrošina, lai atļaujas, kas attiecas uz augu aizsardzības līdzekļiem, kuri satur A slejā uzskaitītās aktīvās vielas, tiktu atsauktas vēlākais līdz C slejā norādītajai dienai. Tā nodrošina, lai turpmāka lietošana tiktu pieņemta tikai tad, ja tā nekaitē cilvēka vai dzīvnieku veselībai un nerada nepieņemamu ietekmi uz vidi. 2. pants Līdz 2007. gada 30. aprīlim, ja vien pirms minētās dienas netiek pieņemts lēmums par minētās aktīvās vielas neiekļaušanu Direktīvas 91/414/EEK I pielikumā, dalībvalstis var atļaut vai atkārtoti atļaut laist tirgū augu aizsardzības līdzekļus, kuru sastāvā ir II pielikumā minētās aktīvās vielas. 3. pants Šī regula stājas spēkā tad, ja stājas spēkā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgums, un minētā līguma spēkā stāšanās dienā. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 23. aprīlī Komisijas vārdā — Komisijas loceklis David Byrne [1] OV L 230, 19.8.1991., 1. lpp. Direktīvā jaunākie grozījumi izdarīti ar Komisijas Direktīvu 2004/30/EK (OV L 77, 13.3.2004., 50. lpp.). [2] OV L 319, 23.11.2002., 3. lpp. Regulā jaunākie grozījumi izdarīti ar Regulu (EK) Nr.1336/2003, (OV L 187, 26.7.2003., 21. lpp.). [3] OV L 322, 27.11.2002., 53. lpp. -------------------------------------------------- I PIELIKUMS 1. pantā minētais saraksts A sleja – aktīvā viela | B sleja – dalībvalsts | C sleja – datums | benomils | Ungārija | 31.12.2005. | beta-cipermetrīns | Ungārija | 31.12.2005. | butilāts | Ungārija | 30.4.2006. | ciklotāts | Ungārija | 30.4.2006. | etildipropiltiokarbamāts (EPTC) | Ungārija | 30.4.2006. | -------------------------------------------------- II PIELIKUMS - (1R)-1,3,3-trimetil-4,6-dioksatriciklo[3.3.1.02,7]nonāns (lineatīns) - (3-benziloksikarbonil-metil)-2-benztiazolinons (benzolinons) - (E)-2-metil-6-metilēn-2,7-oktadiēn-1-ols (mircenols) - (E)-2-metil-6-metilēn-3,7-oktadiēn-2-ols (izomircenols) - (E,Z)-8,10-tetradekadienils - 1,3,5-tir-(2-hidroksietil)-heksahidro-s-triazīns - 1-metoksi-4-propenilbenzols (anetols) - 1-metil-4-izopropilidēncikloheks-1-ēns (terpinolēns) - 2,6,6-trimetilbiciklo[3.1.1]hept-2-ēns (α-pinēns) - 2-etil-1,6-dioksaspiro(4,4)nonāns (halkogrāns) - 2-hidroksietilbutilsulfīds - 2-merkaptobenztiazols - 2-metoksi-5-nitrofenola nātrija sāls - 2-metoksipropān-1-ols - 2-metoksipropān-2-ols - 2-metil-6-metilēn-2,7-oktadiēn-4-ols (ipsdienols) - 2-metil-6-metilēn-7-oktēn-4-ols (ipsenols) - 3,7,7-trimetilbiciklo[4.1.0]hept-3-ēns (3-karēns) - 3-metil-3-butēn-1-ols - 3-fenil-2-propenāls (kanēļskābes aldehīds) - 4,6,6-trimetil-biciklo[3.1.1]hept-3-ēnols ((S)-cis-verbenols) - Agrobacterium radiobacter K 84 - asfalts - Bacillus subtilis celms IBE 711 - Baculovirus GV - benztiadiazols - biohumuss - kalcija karbonāts - kalcija polisulfīds - oglekļa oksīds - kazeīns, - hinīna hidrohlorīds - citrusu ekstrakts/greipfrūta ekstrakts - skuju koku skuju pulveris - vara komplekss: 8- hidroksihinolīns ar salicilskābi - kumilfenols - di-1-p-mentēns - dodekān-1-ilacetāts - etāndiāls (glioksāls) - etil 2,4-dekadienoāts - sarkanā ozola, parastās opuncijas, aromātiskā etiķkoka, sarkanā mangroves koka ekstrakts - Menta piperata ekstrakts - Equisetum ekstrakts - tējas koka ekstrakts - tauku destilācijas atliekvielas - taukskābes/izosviestskābe - taukskābes/izobaldriānskābe - taukskābes/laurīnskābe - taukskābes/baldriānskābe - flufenzīns - flumentsulams - ķiploku mīkstums - heksametilēntetramīns (urotropīns) - ihtiola komplekss - dzelzs pirofosfāts - jasmonskābe - laktofēns - lanolīns - metil-p-hidroksibenzoāts - piena albumīns - sinepju pulveris - N-fenilftalamskābe - oleīns - p-hidroksibenzoskābe - polivinilacetāts; - propizohlors - propoliss - Pythium oligandrum - augu un dzīvnieku izcelsmes repelents (pēc garšas)/pārtikas ekstrakts/fosforskābe un zivju milti - dzīvnieku vai augu izcelsmes repelenti (pēc smaržas)/taleļļa - sveķi --------------------------------------------------